Michael B. Jordan este cel mai sexy bărbat în viață conform revistei People.
Actorul Michael B. Jordan a fost desemnat cel mai sexy bărbat în viață de revista People. Jordan a jucat în Black Panther. Este al treilea bărbat de culoare căruia îi este atribuit titlul.
Actorul Michael B. Jordan, care a jucat în "Black Panther", a fost numit cel mai sexy bărbat în viață de revista People, el fiind al treilea actor de culoare care a primit consecutiv titlul, conform Reuters."Este un club bun din care să faci parte", a spus el într-un interviu pentru People, adăugând că noul titlu i-a oferit "o stare de bine". Jordan, în vârstă de 33 de ani este celibatar.Jordan și-a început cariera ca actor copil în emisiuni TV precum "Toți copiii mei" și a urcat constant în ierarhia de la Hollywood. În 2015 a jucat în "Creed" și trei ani mai târziu în "Black Panther".Jordan, al cărui titlu a fost anunțat în emisiunea TV "Jimmy Kimmel Live!", îi urmează pe cântărețul John Legend și pe actorul britanic Idris Elba, care au fost numiți în 2019 și 2018.Actorul este un promotor al diversității la Hollywood.La începutul acestui an, la apogeul protestelor Black Lives Matter, Jordan s-a alăturat organizației nonprofit Color of Change și a lansat o inițiativă care oferă modalități concrete în care Hollywood-ul ar putea investi în poveștile cu conținut anti-rasist.Jordan apare pe coperta revistei People în numărul dublu care va apărea în această săprtămână.